ಒಂದೇ ಬಾರಿಗೆ 10 ಮಕ್ಕಳಿಗೆ ಜನ್ಮ ನೀಡಿದ ಮಹಾತಾಯಿ

ಕೇಪ್‍ಟೌನ್: ದಕ್ಷಿಣ ಆಫ್ರಿಕಾದ ಮಹಿಳೆಯೊಬ್ಬಳು ಹತ್ತು ಮಕ್ಕಳಿಗೆ ಜನ್ಮ ನೀಡಿ ವಿಶ್ವದಾಖಲೆ ನಿರ್ಮಿಸಿದ್ದಾರೆ

ಈಗಾಗಲೇ ಅವಳಿ ಮಕ್ಕಳಿಗೆ ತಾಯಿಯಾಗಿರುವ, ಗೋಸಿಯಮ್ ತಮಾರಾ ಸಿಥೋಲ್(37) ಇದೀಗ ಪ್ರಿಟೋರಿಯಾದ ಆಸ್ಪತ್ರೆಯಲ್ಲಿ ಸಿಸೇರಿಯನ್ ಮೂಲಕ ಏಳು ಗಂಡು ಹಾಗೂ ಮೂವರು ಹೆಣ್ಣು ಮಕ್ಕಳಿಗೆ ಜನ್ಮ ನೀಡಿದ್ದಾರೆ ಅವರ ಪತಿ ತಿಳಿದ್ದಾರೆ.

ಪ್ರಸ್ತುತ ನಿರುದ್ಯೋಗಿ ಟೆಬೋಗೊ ತ್ಸೊಟೆಟ್ಸಿ ಸೋಮವಾರ ತಡರಾತ್ರಿ ತಮಗೆ ಮಗು ಜನಿಸಿರುವ ಬಗ್ಗೆ ಮಾದ್ಯಮಗಳಿಗೆ ತಿಳಿಸಿದ್ದು, ಸಂತಸವನ್ನು ವ್ಯಕ್ತಪಡಿಸಿದ್ದಾರೆ. ಈ ಮುನ್ನ ಗೋಸಿಯಮ್ ತಮಾರಾ ಸಿಥೋಲ್ ಗರ್ಭಿಣಿಯಾಗಿದ್ದಾಗ ಸ್ವಾಭಾವಿಕ ಹೆರಿಗೆಯಾಗಿತ್ತು. ಆದರೆ ಚಿಕಿತ್ಸೆಯ ಪರಿಣಾಮ ಮಹಿಳೆ ಇಷ್ಟು ಭ್ರೂಣಗಳಿಗೆ ಗರ್ಭಧರಿಸಿದ್ದಾರೆ. ಇದನ್ನು ಓದಿ: ಒಂದೇ ಬಾರಿಗೆ 9 ಮಕ್ಕಳಿಗೆ ಜನ್ಮ ನೀಡಿದ ಮಹಾತಾಯಿ

ಈ ಮುನ್ನ ಮೊರೊಕ್ಕೊದ ಆಸ್ಪತ್ರೆಯಲ್ಲಿ ಮಾಲಿಮನ್ ಮಹಿಳೆ-ಹಲೀಮಾ ಸಿಸ್ಸೆ ಒಂಬತ್ತು ಮ್ಕಕಳಿಗೆ ಜನ್ಮ ನೀಡಿದ್ದರು. ಇದಕ್ಕೆ ಆಕೆ ಪಡೆದ ಚಿಕಿತ್ಸೆ ಕಾರಣ ಎಂದು ಹೇಳಲಾಗಿತ್ತು. ಇದೀಗ ದಕ್ಷಿಣ ಆಫ್ರಿಕಾದ ಮಹಿಳೆ 10 ಮಕ್ಕಳಿಗೆ ಜನ್ಮ ನೀಡುವ ಮೂಲಕ ಹಳೆಯ ಎಲ್ಲಾ ದಾಖಲೆಗಳನ್ನು ಮುರಿದಿದ್ದಾರೆ. ಇದನ್ನು ಓದಿ: ಇಂಟರ್ನೆಟ್‌ ನಿಲುಗಡೆ – ವಿಶ್ವದ ಟಾಪ್ ವೆಬ್‍ಸೈಟ್‍ಗಳು ಡೌನ್